උහන ප්‍රදේශයේ පිහිටි පාසලක නිවාසාන්තර තරගාවලියේ මැරතන් ධාවන තරග ඉසව්වට සහභාගි වන සිසු සිසුවියන් සියලු දෙනා එම තරග ඉසව්වට සහභාගි කිරීමට පෙර ඔවුන්ගේ ශරීර යෝග්‍යතාව පරීක්ෂා කර බැලීමට වෛද්‍ය පරීක්ෂණවලට යොමු කිරීමට විදුහල්පතිවරයා ඇතුළු ආචාර්ය මණ්ඩලය තීරණයක් ගෙන තිබිණි. පසුගිය කාලයේ සමහර පාසල්වල ධාවන තරග ඉසව්වලට සහභාගි වී සිටි සිසු සිසුවියන් කිහිපදෙනෙකුම හදිසියේ රෝගාතුර වී ප්‍රදේශ කිහිපයකදී මිය යාමේ සිද්ධීන් සැලකිල්ලට ගනිමින් මෙවැනි තීරණයක් ගෙන ඇත. උහන ප්‍රදේශයේ පිහිටි පාසලේ සිසුවියන් 30 දෙනෙකු අම්පාර ගොනාගොල්ල සෙනරත්පුර ප්‍රාදේශීය රෝහල වෙත ඉකුත් 06 වැනිදා සවස යොමුකෙරුණේ ඒ තීරණයට අනුවය. මැරතන් ධාවන තරග ඉසව්ව පැවැත්වීමට නියමිතව තිබුණේ ඊට පසු දිනයේය. සිසුවියන් රෝහලට කැඳවාගෙන ගියේ විදුහලේ ආචාර්යවරියකගේ රැකවරණය යටතේය.  ඊසීජී පරීක්ෂණයට සියලු සිසුවියන් ලක්කිරීමෙන් පසු වෛද්‍ය පරීක්ෂණවලට යොමුකර ඇත. රෝහලේ බාහිර රෝගී අංශයේ කාමර දෙකක සේවයේ නිරතව සිටි වෛද්‍යවරියක හා වෛද්‍යවරයකු විසින් සිසුවියන් වෙන වෙනම කාමරයට කැඳවා අදාළ පරීක්ෂණ සිදුකරන ලදී.
සිසුවියන් කී දෙනකු රෝහල වෙත යොමු කළේද ?
30 දෙනෙකු